
	RETTIGHETER OG PLIKTER I VEILEDNINGSFORHOLDET
· Veileder og student skal klarlegge arbeidsform, fremdrift og innleveringssemester tidlig i veiledningsforholdet. 
· Hvis det er behov for biveileder, må dette søkes om til instituttet før avtalen inngås. Biveileder innvilges kun unntaksvis.
· Det er obligatorisk med veiledning på masteroppgaven. 
Student
· Studenten skal være godt forberedt til veiledningsmøtene.
· Studenten skal gi veileder beskjed i god tid dersom han/hun ikke kan møte opp til en veiledningstime.
· Studenten skal umiddelbart ta opp ev. alvorlige samarbeidsproblemer med instituttet/studiekonsulenten.
Veileder
· Veileder skal ha satt seg inn i og følge de etiske retningslinjer for veiledere ved UiO og plikter også å sette studentene inn i disse retningslinjene.
· Veileder skal sørge for at det første ordinære veiledningsmøtet finner sted kort tid etter tildeling av veileder. Her skal veileder drøfte og orientere om hvordan veiledningen rent konkret vil bli lagt opp. 
· Veileder skal tilby studenten inntil 18 timer veiledning på 60 sp masteroppgave (inntil 9 timer på 30 sp masteroppgave), fordelt relativt jevnt over veiledningsperioden.
· Veileder skal være godt forberedt til veiledningsmøtene. 
· Veileder skal drøfte og vurdere opplegg, metode og gjennomføring av undersøkelsen/analysen med studenten og bidra til at undersøkelsen/analysen legges opp slik at den kan gjennomføres på normert tid.
· Veileder skal lese og gi detaljerte kommentarer til kapittelutkast minst én gang, men vurderer selv hvor omfattende gjennomgangen av reviderte kapitler og masteroppgaven i sin helhet skal være.
· Veileder kan i den grad det er hensiktsmessig, velge å gjennomføre deler av veiledningen i seminarpregede smågrupper (forskningsseminarer).
· Veileder skal gjennom veiledningsmøtene holde seg orientert om progresjonen i studentens arbeid og vurdere fremdriften i forhold til den på forhånd fastlagte framdriftsplanen.
· Veileder skal si fra i god tid dersom tidspunktet for et avtalt veiledningsmøte må endres.

Endring eller opphør av veiledningsavtale
· Innhold i veiledningsavtalen kan endres dersom student og veileder er enige om dette, f.eks. endre tema.
· Dersom veileder ikke er tilgjengelig i lengre perioder av veiledningsforholdet, finner instituttet i samråd med studenten ut hvordan veiledningen ivaretas i dette tidsrommet. 
· Dersom instituttet mener at studenten ikke oppfyller veiledningsavtalen, skal studenten varsles skriftlig.
· Dersom veiledningsforholdet ikke fungerer tilfredsstillende for studenten eller veileder av faglige eller andre årsaker, kan student eller veileder be om å bli løst fra veiledningsforholdet, og ny veileder avtales.
· Studenten kan ansees å ikke oppfylle veiledningsavtalen dersom: 
(a) Studenten ikke leverer masteroppgaven innen semesteret oppgaven var planlagt å leveres (dvs. 4. semester av masterstudiet ved 100 % progresjon), og studenten ikke har blitt innvilget ekstra semester, redusert studieprogresjon eller permisjon  etter retningslinjer her: http://www.uio.no/studier/admin/permisjon/hf-permisjon/master.html
[bookmark: _GoBack](b) Studenten ikke har oppsøkt veileder i løpet av to semestre. I slike tilfeller vil temaet for oppgaven kunne velges av andre studenter. 
(c) Antall veiledningstimer er benyttet og studenten ikke har noen godkjent plan for innlevering av masteroppgaven. 
· Veiledningsavtalen opphører når studenten: 
(a) leverer masteroppgaven 
(b) ikke oppfyller veiledningsavtalen og har blitt varslet om dette skriftlig, og ikke har fått godkjent ny plan for innlevering
(c) mister eller sier fra seg studieretten til masterstudieprogrammet.

